Romney kritikon politikën e jashtme të Obamës
Kandidati republikan tha se Uashingtoni nuk ka luajtur rolin e duhur udhëheqës, duke dobësuar kështu Shtetet e Bashkuara
Zoti Romney tha se politika e jashtme e Presidentit Obama është e bazuar në shpresë dhe jo në udhëheqje vendimtare. Ai e vuri theksin tek gjakderdhja në Siri dhe në sulmin vdekjeprurës kundër konsullatës amerikane në Bengazi. Zoti Romney premtoi një politikë më të ashpër ndaj Iranit nëse zgjidhet president. Zoti Romney premtoi gjithashtu të ruajë fuqinë ushtarake të Amerikës dhe të mbrojë forcat e armatosura nga shkurtimet e mëdha të shpenzimeve, të planifikuara për të filluar vitin e ardhshëm. Presidenti Obama shpesh citon si sukses vrasjen e Osama bin Ladenit, përfundimin e luftës në Irak dhe përmbysjen e diktaturave në Lindjen e Mesme, pa angazhimin e forcave amerikane të këmbësorisë. Ja si u shpreh presidenti Obama në Kuvendin e Partisë Demokrate muajin e kaluar: Një reklamë politike e fushatës së zotit Obama në television nënvlerëson ndërhyrjet e Mitt Romney-it në çështjet globale. Thirrja e zotit Romney për angazhimin e Shteteve të Bashkuara në çështjet globale mirëpritet nga analisti i politikave të jashtme, Michael O’Hanlon. Por analisti nuk është dakord me të gjitha kritikat e zotit Mr. Romney ndaj politikës së jashtme të Presidentit Obama. Por të paktën, Mitt Romney po fut politikën e jashtme dhe rolin e Amerikës në arenën botërore në fushatën presidenciale, e cila deri tani ishte përqëndruar gati tërësisht në çështjet ekonomike.